  Виталий Пронин Элькунын тужгес но устозэ дышетисез быръё. Южтолэзе вожвылъяськонлэн муниципал люкетэз ортчоз. Котькуд дышетись адзем карымон, ужзэ яратись луыны кулэ, пиналъёсын одиг кыл шедьтыны быгатись. Вавож ёросысь Гурезь-Пудга школаысь технологиен дышетись Леонид Булдаков вань улонзэ пиналъёслы тодон-валан сётонлы сизиз. Ог 30 ар чоже ни со школаын пиналъёсты киужен вырыны дышетэ. Кызьы молотэз-тирез кутоно, ма лэсьтыны луэ кортлэсь но пулэсь-гуртысь пиос умой тодо. Яратоно уроксэс чемысь дыштесконъёс бере но азьланьто. Леонид Анатольевичлэн ужез яратонэз пиналъёслы но палаське.ЛЕОНИД БУЛДАКОВ ВАВОЖ ЁРОСЫСЬ ГУРЕЗЬ-ПУДГА ШКОЛАЫСЬ ДЫШЕТИСЬ: "Тросэз ужасьёсыз, кудиз колхозъёсын кылемын ужаны соос ваньмыз ик та трактористъёс та мастерской пыр потэмын, гуртын, лыктэмъёсыз. Лыкто верасько."Леонид Булдаковлэн дышетэм пиосыз тросэз гуртын но, Ижкарын но ужало. Школаын тодон-валан басьтэмзы, ужез яратэмзы котькытын но выли дунъяське. З0 ар талэсь азьвыл нырысети дышетэм пиналъёслэн табере нылпиоссы но школае ветло ни.ЛЕОНИД БУЛДАКОВ ВАВОЖ ЁРОСЫСЬ ГУРЕЗЬ-ПУДГА ШКОЛАЫСЬ ДЫШЕТИСЬ: "Вань пиналъёсыз если фамилиязэ верано ке, син азям пуктисько, кыче верстак сьорын со пуке на вал. Куддыр сурасько но айыосынызы, солэн папез татын пукиз, ымнырын кельшо но соин, всяко луэ. Шуко татын папед пукиз, вспоминаю таки."Паймоно кадь пиослы, котьку но син азьын улись, тодмо ужтирлыкен вырыны но нимаз дышетсконо, тетраде гожъяно луэ. Труд урок воксё нимаз тодослы укша куддыр.РОМАН ТРОФИМОВ ВАВОЖ ЁРОСЫСЬ ГУРЕЗЬ-ПУДГА ШКОЛАЫН ДЫШЕТСКИСЬ: "Ми лэсьтим вал тирез, мон папаелы лэсьти, солы туж кельшиз, мынам перво уг пормы вал, секыт вал, собере быгати."Технология урокъя Гурезь-Пудга школа элькун олимпиадаосы но чемысь пыриськылэ. Нырысети уг луы ке но, 4-5-ти интыен одно ик берто. Маин ачиз тунсыкъяське Анатолий Булдаков, маин вырыны быгатэ, сое ик пиналъёсты но дышетыны выре.СВЕТЛАНА ЩЁТКИНА ВАВОЖ ЁРОСЫСЬ ГУРЕЗЬ-ПУДГА ШКОЛАЛЭН КИВАЛТИСЕЗ: "Олимпиадаосы сяна со ачиз шахматъёсын тунсыкъяське, соин пиналъёсын со кема аръёс чоже шахматной кружок нуэ ини, и милям ёросын котькуд ар нырысети инты басьто, пиналъёс милям переменаосы но отын шудо, урокъёс бере но отын шудо, и соин тросгез пиналъёс со шудонъёсын тунсыкъясько, доразы но шудыло, соин результатэз туж умой, нырысети интыос милям котьку но арысь аре."Аръёс ортчо, пиналъёс ялан воштисько. Ужан тирлык гинэ уг выльдиськы. Анатолий Булдаковлэн со туннэ нуналлы сюлэмшугъяськытись ужпум. Школалэн 100 аръесъем юбилеезлы нимысьтыз бадзым проект дасямын, рос-прос ужаны гинэ луонлык овол.Александр Бикузин "Мынам Удмуртие" телеканал.  